वाट्सनको ‘ब्युटी एन्ड द बिस्ट’ सार्वजनिक
सन् २०१७ मा आजकै दिन (मार्च १७) मा इमा वाट्सन, अभिनीत ‘ब्युटी एन्ड द बिस्ट’ फिल्म सार्वजनिक प्रदर्शनमा आएको थियो । बिल कन्डनद्वारा निर्देशित ‘ब्युटी एन्ड द बिस्ट’ २०१७ को फेब्रुअरी २३ मा लन्डनको स्पेन्सर हाउसमा प्रिमियर गरिएको करिब तीन सातापछि सार्वजनिक प्रदर्शनमा आएको हो । 
काठमाडौँ — सन् २०१७ मा आजकै दिन (मार्च १७) मा इमा वाट्सन, अभिनीत ‘ब्युटी एन्ड द बिस्ट’ फिल्म सार्वजनिक प्रदर्शनमा आएको थियो । बिल कन्डनद्वारा निर्देशित ‘ब्युटी एन्ड द बिस्ट’ २०१७ को फेब्रुअरी २३ मा लन्डनको स्पेन्सर हाउसमा प्रिमियर गरिएको करिब तीन सातापछि सार्वजनिक प्रदर्शनमा आएको हो । फिल्ममा डान स्टेभेन्स, लुक इभान्स, केभिन केलिन, जोस गाड, इवान क्याकग्रेर, स्टान्ली टुसी, इयान क्याककेलेन, इमा थोम्पसनलगायतले अभियन गरेका छन् । ‘ब्युटी एन्ड द बिस्ट’ उपन्यासमा आधारित फिल्मका निर्माताद्वय डेभिड होभरम्यान र टोड लिबरम्यान हुन् । भर्जिनिया काट्जले सम्पादनमा गरेको १ सय २९ मिनेट लामो फिल्म करिब २५४ मिलियन अमेरिकी डलरमा बनेको जनाइएको छ । फिल्मले बक्स अफिसमा १.२६६ बिलियन अमेरिकी डलर कलेक्सन गरेको थियो । त्यसमध्ये अमेरिकाम ५०४ मिलियन र क्यानडामा ७५९ मिलियनको व्यापार गरेको थियो । फिल्म ९० औं ओस्कार अवार्डमा दुई विधामा मनोनयमा परेका थियो । त्यस्तै, २३ औं क्रिटिक्स च्वाइस अवार्डमा ४ विधामा र ७१ औं ब्रिटिस एकेडेमी फिल्म अवार्डमा दुई विधामा मनोनयनमा परेको थियो । वाट्सन ह्यारी पोर्टर सिरिजका फिल्मबाट निकै चर्चामा आएकी थिइन् । ९ वर्षबाट अभिनय यात्रा थालेकी वाट्सनले ह्यारी पोर्टर सिरिजका सबै आठ फिल्ममा अभिनय गरेकी छन् । उनी फ्रान्सको राजधानी पेरिसमा १९९० को अप्रिल १५ मा जन्मिएकी हुन् ।